Netflix hæver priserne i Danmark med mellem 15 og 20 kroner med start fra i dag, fredag. Det billigste abonnement “slipper” for prisstigninger, men vil du have HD- eller 4K-kvalitet må du spytte mere i kassen. Det fortæller B.T.

“Vi opdaterer vores priser, så vi kan blive ved med at tilbyde en bred vifte af muligheder inden for kvalitetsunderholdning og fortsat investere i serier som Kastanjemanden og film som Against the Ice,” oplyser Netflix til Ritzau.

Har du allerede et abonnement, træder stigningen ikke i kraft med det samme. Du vil få besked en måned før prisændringerne træder i kraft. Men for nye kunder gælder altså fremover disse priser:

Abonnement | Ny pris | Tidligere pris
Basic | 79 kr. | 79 kr.
Standard (HD) | 114 kr. | 99 kr.
Premium (4K) | 149 kr. | 129 kr.

I midten af januar kunne vi fortælle at Netflix hæver priserne i USA. Dengang kom de amerikanske priser de op på dansk niveau. Danmark er et af de steder, hvor det er dyrest at have abonnement på streamingtjenesten.

Netflix hæver priserne i Danmark